text: BIOS må bede om hjælp 
  02 juni 2015 kl. 08.33
  Elever og udenlandske reddere skal hjælpe BIOS til at gøre sig startklar den 1. september. 100 reddere mangler.
  BIOS, som overtager ambulancedriften i Region Syddanmark, beder regionen om at kompensere for de manglende reddere ved at ansætte udenlandske reddere og tillade at ansætte flere elever.
  Selskabet mangler knap 100 reddere.
  ? Jeg havde selvfølgelig håbet, at vi ville være nået endnu længere med rekrutteringen på nuværende tidspunkt, men vi må se i øjnene, at jobmarkedet er stærkt presset, siger adm. direktør i BIOS, Morten Hansen i en pressemeddelelse.
  - Derfor vil vi nu, sammen med Region Syddanmark, kigge på mulighederne for at kompensere for underskuddet af reddere i regionen, f.eks. ved at benytte udenlandske reddere og ved at forhøje indtaget af elever.
  Videre siger han i pressemeddelelsen:
  - Vi påtænker desuden indledningsvist at køre al vores sygetransport med ST-chauffører og ikke uddannede reddere, som tidligere annonceret. Vi vil blandt disse ST-chauffører rekruttere til vores elevuddannelse og således også ad denne vej sikre et større elevoptag i BIOS.
  
  